Robert Desnos
Den franske digter Robert Desnos bidrog til surrealismens gennembrud i 1920'erne sammen med André Breton og Philippe Soupault.
Desnos var specialist i den improviserede surrealistiske tale og var helt og fuldt med på eksperimenter med drømme som grundlag for litterære tekster. Han udviklede sig mere og mere som selvstændig sprogkunstner i sine surrealistiske digte fra 1920'erne (Corps et biens, 1930, dansk udvalg Jeg har sådan drømt om dig, 2000) og engagerede sig ikke politisk som de andre surrealister omkring 1930. Efter en karriere som radiomedarbejder i 1930'erne og nye digte, Poèmes de minuit (posthumt 2023) sluttede han sig til modstandsbevægelsen og uden at ophøre med at skrive (État de veille, 1943). Han døde i koncentrationslejren Theresienstadt.